Баршчэўскі і ягоныя героі пакутавалі ад страты Літвы, але шукалі яны найперш Боскае суцяшэнне… Гэта наогул водападзел, відавочная мяжа, якая пралегла ў тое стагоддзе паміж УСІМІ незацыкленымі на шкурных пытаннях жыхарамі былой Рэчы Паспалітай. Адны імкнуліся да палітычнай барацьбы, меркавалі, што незалежнасць дасць шчасце тым, хто працягвае жыць у грахах. Другія, плачучы аб страце сваёй дзяржавы, сілы свае скарыстоўвалі на тое, каб жыць паводле Боскіх прыказанняў і іншых да такога жыцця схіляць. Пра Сыноў Буры шмат даследаванняў. Жыццё праведных беларусаў даследчыкаў не цікавіць, хаця свет Баршчэўскага, Завальні, Родзькі куды багацейшы і цікавейшы.